حسن جاويدانين اواوموندن سونرا باي بك ائل طرفيندن باي بك وظيفه سينه چاتيب آلدونلارا رهبرليك ائتميشدير . آلدونلار و بابكين مسلمان و شيعه اولماسي حاققيندا فاكتلار چوخدور، لاكين آلدونلار و بابكين عصياندان اساس مقصدلري وطنلري آذربايجاني عرب استيلاسيندان قورتارماق ايدي.«عربچيليك» ايله مبارزه ائدن و وطن استقلاليني قوريان «آلدونلار اسلام احكامي و قران معارفيني ، حاكم گؤروشلرله يوخ بلكه اؤزه ل گؤروشلر ايله تانيتديرب و تفسير ائديرديلر»(9)عين زاماندا قيد ائتمك  لازيمدير كي بابك و خرميلر عرب خلافتيني مسلمان يوخ بلكه يهودي آدلانديريرديلار: «اونون عربلرله دوشمنليگي سهل بن سنبا طلا دانيشيغيندا اونلاري (عربلري) يهودي آدلانديرماسيندان معلوم اولور.(10)